
GUVERNUL ROMÂNIEI i 


AUTORITATEA NAŢIONALĂ DE REGLEMENTARE PENTRU 
SERVICIILE COMUNITARE DE UTILITĂŢI PUBLICE 


În temeiul Ordinului Preşedintelui A.N.R.S.C. nr. 97 din 09.02.201 1, se acordă: 


LICENŢA 


Nr. 1353 din 09.02.2011 


Clasa _l_ 
organizației APAVITAL S.A. ————— 
cu sediul în _ Municipiul lasi, str. Mihai Costachescu nr. 6, județul laşi 
pentru __ _ serviciul public de alimentare cu apă și de 


canalizare 


Prezenta licenţă este valabilă conform condiţiilor asociate, până la _17.02.2016. 


(one 


(MIRCEA 


MATEI 


oa 


Procesul de jičentiere a S.C. APAVITAL S.A. 
laşi reprezintă din nou o recunoaştere de 
către Autoritatea Națională de 
Reglementare pentru Serviciile Publice de 
Gospodărie Comunală (A.N.R.S.C ) 
instituție a statului roman, a calității de 
operator de servicii de alimentare cu apă şi 
de canalizare - epurare, precum şi a 
dreptului şi capacităţii tehnice, comerciale, 
financiare şi manageriale de a 
furniza/presta aceste servicii, în condiţiile 
reglementărilor în vigoare. 


A.N.R.S.C. este o instituţie ie publică de interes 
naţional, cu personalitate juridică, ce 
funcționează în subordinea Ministerului 
Administraţiei şi Internelor şi are ca scop 
reglementarea, monitorizarea şi controlul 
la nivel central a activităților din domeniul 
serviciilor comunitare de utilităţi publice 
aflate în sfera sa de reglementare. În 
conformitate cu prevederile Legii nr. 
51/2006, cu modificările şi completările 
ulterioare, A.N.R.S.C. este autoritatea 
competentă de reglementare, pe lângă alte 


APNITAL 


servicii de utilități publice, şi a serviciilor de 
alimentare cu apă, canalizare şi epurare a 
apelor uzate, colectare, canalizare şi evacuare 
a apelor pluviale. 

Ca urmare, prin LICENȚA de operare nr. 
1353/09.02.2011 şi Ordinul Preşedintelui 
ANRSC nr. 97/09.02.2011, APAVITAL laşi a 
obținut aprobarea de operator clasa |, valabilă 
până în 17.02.2016, care atestă faptul că 
serviciile furnizate în județele laşi şi Neamţ 
respectă standardele impuse de legislaţia în 
vigoare pentru o populaţie peste 300.000 de 
locuitori. 

Licenţierea unei organizații se realizează atât 
în scopuri externe (publicitar, aliniere la 
diferite reglementări, participare la licitaţii 
etc.), cât şi în scopuri interne (realizarea 
obiectivelor stabilite, potrivit politicii 
organizaţiei în domeniul calităţii, mediului, 
sănătăţii ocupaţionale şi siguranţei 
informaţiei, motivarea personalului pentru 
îmbunătăţirea calităţii, asigurarea capabilității 
proceselor privind realizarea anumitor 
performanţe). Astfel, licențierea serviciilor de 
gospodărire comunală, respectiv 
prestarea/furnizarea serviciilor de alimentare 
cu apă şi canalizare - epurare, poate să 
reprezinte o dovadă a superiorității 
organizaţiei față de concurenţi, prin existența 
unui sistem al calităţii eficient, capabil să 
asigure, în mod constant, obţinerea unor 
produse şi servicii corespunzătoare pentru 
satisfacerea cerinţelor clienţilor. 


Ing. Orest TROFIN 
Şef Serviciu Calitate Mediu Laboratoare 

Program de educaţie ecologică “Apa - izvor de sănătate” 


Grădiniţa cu program prelungit nr. 9 
din laşi a demarat pe 23 februarie 
2011 proiectul de educaţie ecologică 
"Apa - izvor de sănătate”, la care 
ApaVital este partener prin 
intermediul Biroului de Relaţii 
Publice. În cadrul acţiunii vor fi 
organizate mai multe activităţi, 
scopul fiind acela al educării timpurii 
a copiilor în ceea ce priveşte 
protecţia mediului înconjurător. 
Calendarul activităţilor a fost deschis 
de micuţii grupei mari, "Curioşii”, 
îndrumați de doamnele educator 
Ileana Ştefaniu şi profesor învăţător 
preşcolari Carmen Tiron. Costumaţi 
adecvat, copii au cântat şi recitat 
poezii cu tematică ecologică, în 
prezenţa reprezentanţilor 
instituţiilor partenere: Inspectoratul 
Şcolar Judeţean, Direcţia Bazinală de 
Ape Prut - Bârlad şi SC ApaVital SA. 
Prin acţiunea lor, preşcolarii 


subliniază importanţa protecţiei 
mediului şi trag un semnal de alarmă 
privind poluarea ce le invadează 
viaţa şi le distruge tot mai multe 
spaţii de joacă şi recreere. Scopul 
educației ecologice sau al educaţiei 
pentru respectarea mediului este 
formarea conştiinţei şi a conduitei 
ecocivice. Această educaţie începe în 
familie şi se continuă în şcoală. 
Bazele afective ale convingerilor 
ecologice se creează însă la vârsta 
preşcolară, prin cultivarea dragostei 
pentru natură şi prin formarea 
deprinderilor elementare de ocrotire 
a mediului. 

Acţiunile organizate de Grădiniţa cu 
program prelungit nr. 9 vor continua 
cu audierea poveştii picăturii de apă 
- Little Blue (circuitul apei în natură), 
vizionarea unui film pus la dispoziție 
de ApaVital, în care sunt prezentate 
informaţii despre prelucrarea apei 


potabile spre a deveni potabilă, 
slide-uri ce prezintă sursele de 
poluare şi efectele asupra faunei, 
florei şi oamenilor, modalităţi de 
raționalizare a apei. Toate aceste 
informaţii vor fi evaluate prin 
realizarea unui interviu ce va conţine 
întrebări legate de informaţiile 
prezentate. 

Pe 22 martie, cu ocazia “Zilei 
Mondiale a Apei, se va desfăşura 
acţiunea intitulată “De unde vine apa 
de la robinetele din casa noastră?” în 
cadrul căreia copii vor efectua o 
vizită la Staţia de tratare a apei 
Chiriţa, iar în aprilie va urma ovizită la 
Direcţia Bazinală de Apă Prut-Bârlad. 
Proiectul se va încheia în luna iunie 
cu acţiunea “Picătura de-i curată, 
viaţa ni-i asigurată”, în cadrul căreia 
se vor aduna toate materialele de pe 
parcursul proiectului - fotografii, 
filmări - şi se vor prezenta 
comunităţii. De asemenea, se va 
organiza un concurs de cunoştinţe şi 
de desene pe tema proiectului 
ecologic“Apa -izvor de sănătate”. 


ApaVital a dăruit flori de 8 martie 


8 martie, ziua frumuseţii, a sensibilităţii 
şi a dragostei, o zi în care femeia este în 
centrul atenţiei, fiind sărbătorită de 
copii, de soţi, de colegi şi de prieteni. 


Cea mai importantă sărbătoare a 
primăverii, 8 martie reprezintă 
totodată şi o zi a solidarităţii şi 
promovării drepturilor sociale şi 

economice a femeilor. 

ApaVital a acordat toată atenţia 
acestei zile în care le sărbătorim pe 
dragelor noastre mame, soții, sau 
fiice, oferind flori tuturor doamnelor 
şi domnişoarelor care au trecut 
pragul societății în ziua de 8 martie, 
atât la Biroul Relaţii Publice cât şi la 
casieriile din Copou, Cerna, CUG, 
Tătăraşi, Octav Băncilă. Un mic semn 
de apreciere pentru aceste ființe 
delicate şi sensibile, însoţit de 
gânduri senine şi curate, de care au 
beneficiat câteva sute de femei. 
ApaVital transmite tuturor 
doamnelor şi domnişoarele la mulți 
ani şi o primăvară frumoasă! 


În perioada 11-12 februarie 2011, 
ApaVital laşi a participat în calitate de 
partener la cea de-a patra ediţie a 


simpozionului “Viaţa pământului 
depinde de noi!, organizat de Eco- 
Şcoala “Otilia Cazimir” din laşi, alături 
de Inspectorul Şcolar al județului laşi, 
Agenţia de Protecţie a Mediului, 
Universitatea “Al. |. Cuza” - Facultatea 
de Geografie, Salubris şi Centrul 
Carpato-Danubian de Geecologie 
Bucureşti. Au fost prezenţi peste 200 
de copii şi profesori, din mai multe 
judeţe ale ţării, simpozionul 
adresându-se elevilor creativi şi 
cadrelor didactice din învățământul 
preşcolar şi şcolar. Manifestările au 


Ziua Mondială a Zonelor Umede 


constat în prezentarea unor 
comunicări ştiinţifice, lucrări practice, 
desene şi creaţii literare. De 
asemenea, elevii au participat la un 
concurs de costume din materiale 
ecologice, cele mai reuşite dintre 
acestea fiind premiate. ApaVital a 
oferit o parte din premiile acordate 
copiilor pentru participarea la 
acțiunile organizate în cadrul 
simpozionului. Din partea societății 
au participat reprezentanţi ai 
Serviciului Calitate Mediu 
Laboratoare şi Biroului Relaţii Publice. 


Desene naive pe tema apei ale unor 
puşti ce nici nu au învăţat să scrie, 
colaje bine închegate din ţesături 
colorate strident, afişe elaborate şi 
de bun gust, postere în care se vede 
creativitatea noii generaţii. Toate 
acestea au putut fi admirate în 
cadrul concursului „Ziua Mondială a 
Zonelor Umede'”, organizat în 


perioada 5 ianuarie- 5 februarie 
2011 de Palatul Copiilor din laşi, la 
care ApaVital a primit invitaţia de a 
face parte din juriu. Evenimentul s-a 
adresat tuturor copiilor cu vârsta 
cuprinsă între 6 şi 17 ani şi a atras 209 
participanţi din 21 judeţe ale țării. 
Cele mai bune lucrări au fost 
răsplătite cu premii şi mențiuni, pe 
grupe de vârstă, criteriile de 
evaluare fiind creativitatea, 
originalitatea, aspectul lucrării, 
respectarea temei proiectului, 
conţinutul ştiinţific şi 
implementarea temei. Alături de 
ApaVital, s-au mai implicat în proiect 
Inspectoratul Şcolar Judeţean, 
Agenţia pentru Protecţia Mediului 
laşi, filiala Ţibăneşti a Palatului 
Copiilor şi diverse instituţii de 


învăţământ locale. Obiectivele 
principale ale proiectului au fost 
conştientizarea copiilor şi adulţilor 
privind importanţa zonelor umede 
şi stimularea acestora de a desfăşura 
activităţi care să protejeze zonele 
umede. 

Ziua Mondială a Zonelor Umede 
marchează încheierea unei 
convenții referitoare la conservarea 
patrimoniului natural, zonele 
umede definind întinderile de bălți, 
mlaştinile, apele naturale sau 
artificiale, permanente sau 
temporare, unde apa este stătătoare 
sau curgătoare, dulce sau sărată. 
Scopul acestei convenții îl constituie 
conservarea faunei şi florei care 
serveşte ca habitat al păsărilor 
acvatice. 

Manualul angajatului 


Manualul angajatului a fost conceput 
ca şi ghid pentru noii angajaţi în ceea ce 
priveşte activitatea lor viitoare în cadrul 
companiei, cu implicaţiile şi beneficiile 
aferente. Obiectivul acestui manual 
este acela de a introduce angajaţii în 
atmosfera de lucru a companiei încă 
din prima zi de lucru, de a-i familiariza 
pe cei care vor face parte din echipa 
ApaVital cu 
a cele 
elemente 
care ne 
definesc: 
misiunea şi 
obiectivele 
companiei, 
evenimentele 


trecute şi 
prezente din 
viaţa 


Li 


La mulţi ani 


companiei, valorile şi simbolurile 
noastre şi alte elemente ale culturii 
organizaționale, cu regulile de acces la 
sediul şi punctele de lucru ale 
companiei, dar şi cu beneficiile — 
financiare şi nonfinanciare - ale calităţii 
de angajat al companiei. 

Manualul, care a fost tipărit de curând, 
debutează cu mesaje de întâmpinare 
din partea directorului general şi al 
şefului serviciului resurse umane, 
pentru ca cititorul să simtă că face deja 
parte din echipa ApaVital şi că 
activitatea pe care o va desfăşura este 
importantă pentru companie, şi 
continuă cu elementele culturii 
organizaționale, beneficiile şi 
privilegiile angajatului, prezentate pe 
larg în numerele anterioare ale revistei 
InfoApa. În cuprinsul manualului se 
regăsesc de asemenea informații 


6 APIA 54 


Manualul 
angajatului 


generale legate de contractul 
individual de muncă, programul de 
lucru, elemente ale dezvoltării şi 
evaluării personalului. 


Oana Fântânaru 
Serviciul Resurse Umane 


“Apa-ntr-un pahar scânteie toată, apa-n 


su 


maree întunecată“- Rabindranath Tagore 


Pe 22 martie, Organizația Naţiunilor Unite 
readuce apa în atenţia tuturor. Şi face acest 
lucru încă din anul 1992, de la o conferință 
pentru Mediu şi Dezvoltare, desfăşurată la 
Rio de Janeiro. De atunci, în fiecare an, 
oameni din întreaga lume celebrează Ziua 
Mondială a Apei. 

Pentru acest an, ONU a ales deviza “Apa 
pentru oraşe - Răspunzând provocării 
urbane”, îndemnând toate statele să 
organizeze acțiuni care să promoveze 
implementarea recomandărilor 
specialiştilor pentru protejarea resurselor 


deapă dulce. 

O planetă care hrăneşte atâta viață nu 
poate fi decât o planetă vie, plină de viaţă. 
Ne preocupă sănătatea noastră. Atât de 
mult încât nu mai avem timp şi de sănătatea 
planetei pe care trăim. Ba mai mult, deseori 
îi creăm mari probleme. Ziua de 22 martie 
este o ocazie bună de a ne reaminti şi de a-i 
informa şi pe cei ce nu au astfel de amintiri, 
cât de importantă este apa în viața noastră. 
Resursele de apă dulce ale planetei sunt din 
ce în ce mai reduse. Deşi suprafața planetei 
este acoperită cu apă în proporţie de 70%, 
doar 1% din volumul total de apă este 
accesibil oamenilor. 

Dezvoltarea industrială, creşterea 
semnificativă a populaţiei şi accentuarea 
urbanizării, au provocat mari daune 
mediului şi ne-au creat probleme grave, cu 
față hidoasă: încălzirea globală, criza 
combustibililor, subţierea stratului de ozon, 
epuizarea resurselor naturale de apă. 

Este atât de firesc să deschidem robinetul şi 
să folosim apa. Din acest punct de vedere, 
suntem norocoşi. Statistic, zilnic, fiecare 
dintre noi consumă peste 50 de litri de apă 
pentru igiena personală, curăţenia casei, 
gătit şi băut. Şi avem de unde. Dar, în 
anumite zone ale globului, din ce în ce mai 
multe, apa a devenit o resursă rară şi 
scumpă, absenţa ei afectând 4 din 10 
oameni. 

Din cauza reducerii volumelor de apă dulce, 
tot mai mulţi sunt nevoiţi să bea apă din 
surse nesigure şi, de aici, auzim deseori 
despre apariţia unor boli cumplite, ce se 
răspândesc cu repeziciune. Statistica, din 


nou, este înfiorătoare: peste cinci milioane 
de oameni, în principal copii, mor în fiecare 
an din cauza consumului de apă poluată. 
lată un motiv serios pentru a ne determina 
să fim mai responsabili cu materia noastră 
primă. Să nu o poluăm şi să nu-i lăsăm nici 
pe cei din jur să o facă, să o utilizăm cu 
chibzuinţă şi să-i învăţăm şi pe ceilalți să o 
facă. Şi dacă nu vor dori, să-i obligăm, 
pentru că nu e dejoacă! 


“Errare humanum est sed perseverare 
diabolicum“ 
SENECA 


Mulţi colegi concediaţi ori sancţionaţi şi 
luna aceasta. Mulţi, foarte mulţi. Au fost 
concediaţi: Valeriu Huzum şi Adrian 
Beldiman - electricieni la Staţia de Epurare 
Dancu şi loan Istrate - mecanic utilaje la 
Sectorul Exploatare Epurare. Au fost 
sancţionaţi cu reducerea salariului: 
Marilena Gaşpar - operator la Biroul Relaţii 
Publice (5% pe o lună), Cristian Poiată - 
inginer la Secţia Canalizare (10% pe două 
luni), Dan Calenciuc - agent prestări servicii 
la Serviciul Facturare Încasare (5% pe o 
lună), Gheorghe Leahu (10% pe trei luni) şi 
Ştefan Balint (avertisment) - maiştri la Staţia 
de Epurare Dancu, Gheorghe Timofte - 
operator la aceeaşi Stație de Epurare Dancu 
(10% pe trei luni). Cum spuneam, foarte 
mulți. 


Ec. Doru Crăciun - Başchir 
Direcţia Economică 


ApaVital puse în funcţiune în 2010 

1. Alimentare cu apă sat lugani, 
comuna Mircești 

Dimensiune reţea: 5.804 m 

Valoarea investiţiei: 290.464,37 lei 

Data punerii în funcţiune: 26 martie 
2010 


2. Alimentare cu apă sat lugani, 
comuna Mirceşti, etapa alla 
Dimensiune rețea: 3.100 m 

Valoarea investiţiei: 77.642,17 lei 

Data punerii în funcţiune: 22 
decembrie 2010 


3. Înlocuire conductă Strada 
Ştefan cel Mare, laşi, etapall a 
Dimensiune reţea: 5.327 m, la care se 
adaugă 1406 m de reţea pentru 
branşamente 

Valoarea investiţiei: 2.077.697,14 lei 
Data punerii în funcţiune: 10 mai 2010 


4. Înlocuire conductă str. Sărăriei, 
Şoseaua Sărăriei şi Şoseaua Ştefan 
cel Mare, laşi, etapa Ila 

Dimensiune rețea: 5.327 m, la care se 
adaugă 1406 m de reţea pentru 
branşamente 

Valoarea investiţiei: 2.077.697,14 lei 
Data punerii în funcţiune: 10 mai 2010 


5. Înlocuire conductă apă potabilă 
str. Silvestru, tronson str. Gării - 
Podu de Piatră, laşi 

Dimensiune reţea: 1200 m 

Valoarea investiţiei: 1.146.434,64 lei 
Data punerii în funcţiune: 4 octombrie 
2010 


6. Colector canalizare şoseaua laşi 
Ungheni, zona staţiei de epurare 
Dancu, municipiul laşi 
Dimensiune rețea: 680 m 

Valoarea investiţiei: 265.442,47 lei 
Data punerii în funcţiune: 14 
decembrie 2010 


7. Înlocuire rețea apă potabilă zona 
Tătăraşi -Str. Eternitate şi refacere 
sistem rutier strada De Nord şi Spital 
Paşcanu, laşi 

Dimensiune rețea: 1.002,52 m, la care 
se adaugă 131 m de rețea pentru 
branşamente 

Valoarea investiţiei: 487.291,85 lei 
Data punerii în funcţiune: 14 
decembrie 2010 


8. Înlocuire rețea apă potabilă şi 
branşamente strada Cişmeaua 
Păcurari şi stradela Florilor, laşi 
Dimensiune rețea: 282 m, la care se 
adaugă 60 m de rețea de branşamente 
Valoarea investiţiei: 115.914,27 lei 
Data punerii în funcţiune: 14 
decembrie 2010 


9. Conductă alimentare cu apă 
rezervor Moara de Vânt, castel şi 
blocuri ANL, refacere conducte de 
alimentare rezervoare 1, 2, 3, 4 din 
Staţia de tratare Şorogari, 
municipiul laşi (strada Nouă) 
Dimensiune reţea: 159m 

Valoarea investiţiei: 103.851,52 lei 
Data punerii în funcţiune: 14 
decembrie 2010 


10. Înlocuire rețea apă potabilă şi 
branşamente strada Uzinei - 
Ipsilanti, municipiul laşi 
Dimensiune reţea: 1152 m 

Valoarea investiţiei: 395.761,33 lei 
Data punerii în funcţiune: 14 
decembrie 2010 


11. Canalizare ape pluviale zona 
centrală Hârlău, judeţul laşi 
Dimensiune rețea: 268 m 

Valoarea investiţiei: 296.125,15 lei 
Data punerii în funcţiune: 22 
decembrie 2010 


12. Extindere conductă distribuţie 
apă potabilă sat Pârcovaci, oraş 
Hârlău 

Dimensiune rețea: 1951 m 

Valoarea investiţiei: 145.335,64 lei 
Data punerii în funcţiune: 22 
decembrie 2010 


13. Înlocuire conductă apă OL Dn 
100 mm str. Petru Rareş pe 
tronsonul cuprins între str. Neculuţă 
- str. 1 Mai şi subtraversare pârâu 


Adâncata, oraş Tg. Frumos şi 
înlocuire conductă OL 400 mm str. 
Bogdan Vodă pe tronsonul cuprins 
între str. Cuza Vodă şi str. T. 
Vladimirescu, oraş Tg. Frumos 
Dimensiune reţea: 1384m 

Valoarea investiţiei: 37 1.604,96 lei 
Data punerii în funcţiune: 22 
decembrie 2010 


14. Înlocuire şi extindere rețea 
distribuție apă Str. Cupidon, str. şi 
stradela Mizil, laşi 
Dimensiune reţea: 585 m 

Valoarea investiţiei: 293762,39 lei 
Data punerii în funcţiune: 22 
decembrie 2010 


15. Conductă de alimentare cu apă 
între rezervor 5000 mc Miroslava - 
rezervor 500 mc Balciu, comuna 
Miroslava, județul laşi 
Dimensiune rețea: 4.248 m 

Valoarea investiţiei: 286.026,91 lei 
Data punerii în funcţiune: 22 
decembrie 2010 


16. Înlocuire rețea apă potabilă şi 
refaceri branşamente pe strada 
Cuza Vodă, tronson 14 decembrie 
1989 - intersecţie str. Armeană - str 
Băncii, laşi 

Dimensiune rețea: 732 m, la care se 
adaugă 827 mlbranşamente 

Valoarea investiţiei: 235.978,97 lei 
Data punerii în funcţiune: 10 
decembrie 2010 


17. Înlocuire reţele apă strada 
Râşcanu, str. şi varianta Uzinei, 
Luminii, Pavlov, str. şi stradela Bălţi, 
Morilor şi Podul de Piatră, laşi 
Dimensiune reţea: 732 m, la care se 
adaugă 827 ml branşamente 

Valoarea investiţiei: 235.978,97 lei 
Data punerii în funcţiune: 10 
decembrie 2010 

Contracte 


Extinderea şi reabilitarea 
sistemelor de apă şi apă uzată 


Pe 28 februarie 2011 a avut loc 
semnarea contractului de servicii 
«Asistenţă Tehnică pentru 
Managementul Proiectului şi 
Supervizarea Lucrărilor “Extinderea şi 
reabilitarea sistemelor de apă şi apă 
uzată în judeţul iaşi, România”», între 
Asocierea formată din Eptisa 
Romania SRL, Şos. Dudeşti- 
Pantelimon nr. 42, Corp A, et. 5, sector 
3, cod poştal 033094, Bucureşti, 
Romania (Lider) şi Eptisa Servicios de 
Ingenieria, S.L. str. Emilio Munoz, nr. 
35-37, cod poştal 28037, Madrid, 
Spania (Asociat), în calitate de 
contractant, şi SC APAVITAL SA laşi, în 
calitate de achizitor. Contractul are o 
valoare de 22.894.855 lei, fără TVA şi o 
durată de 60 luni, începând de la data 
prevăzută în ordinul administrativ de 
începere emis de Autoritatea 
Contractantă. 


Modernizarea sistemului de 
alimentare cuapă 


Pe 2 martie 2011 a avut loc 
deschiderea ofertelor depuse în 
vederea atribuirii contractului de 
lucrări “Modernizarea sistemului de 
alimentare cu apă din oraşul laşi 
(aducţiuni)”. Valoarea estimată fără 
TVA a contractului este de 18.168.588 
lei şi va avea o durată de 30 luni. 
Obiectivul principal este înlocuirea a 


circa 5800 m conducte magistrale, 
situate pe versanţi şi în zone 
aglomerate ale municipiului laşi şi 
având diametre cuprinse între 500 şi 
1000 mm. Astfel, se are în vedere 
reducerea pierderilor de apă, 
optimizarea funcţională precum şi 
interconectarea celor două surse, 
Timişeşti şi Prut, în scopul asigurării 
distribuţiei apei (cantitativ şi calitativ) 
şi a creşterii gradului de asigurare în 
furnizarea apei din cele două surse. 
Lucrările propuse se vor realiza, în 
general, în trasee deschise, cu 
sprijiniri, cu protecţie şi menţinere 
utilităţi existente în funcţiune; se vor 
lua măsuri pentru asigurarea 
circulaţiei auto şi pietonale. Lucrările 
se vor realiza cu încadrarea în 
normele de zgomot, de igienă şi 
protecția mediului, precum şi cu 
respectarea prevederilor legislaţiei în 
vigoare. La terminarea lucrărilor, 
zonele afectate vor fi readuse la 
starea lor iniţială, cu eliberarea 
amplasamentelor pentru lucrări. 


Furnizarea de echipamente şi 
utilaje pentru întreţinerea 
sistemelor de apă şi apă uzată 
exploatate 


ApaVital SA laşi intenţionează să 
utilizeze o parte din sumele 
împrumutate de la Banca Europeană 
pentru Reconstrucţie şi Dezvoltare 
pentru proiectul de achiziţii 
„Furnizarea de echipamente şi utilaje 


pentru întreţinerea sistemelor de apă 
şi apă uzată exploatate de către 
APAVITAL laşi - judeţul laşi”. Potenţialii 
furnizori sunt invitaţi să depună 
oferte sigilate pentru următoarele 
contracte care urmează să fie 
finanţate cu o parte din sumele 
împrumutate: 


1 | Buooeucavator = capacitate medie IE | 
1 


7 Badoencavator [traremale nteyatj- capacitate mare [i 


ion bascuiant3 - apadtate încărcare 5 tone 


a | auovdanji yi echipamente - capacitate 5 metri cubi 


1 
6 [mmaa patane ridicare manimă 18 tone [F li 


Procesul de licitație este deschis 
firmelor din orice ţară. 
Documentaţiile de licitaţie pot fi 
obţinute de la sediul ApaVital, unde 
trebuie depuse şi ofertele, până la 
data de 10 mai 2011. 


Pentru a se califica în vederea 
atribuirii unui contract, ofertanții 
trebuie să îndeplinească următoarele 
criterii minime: 

- cifra de afaceri medie, ca prim 
furnizor (definită ca facturările 
pentru bunuri şi servicii livrate şi în 
curs de livrare), pe ultimii 4 ani, în 
euro, să fie echivalentul dublului 
valorii tuturor loturilor ofertate; 


- ofertantul trebuie să demonstreze 
că are acces la, sau are disponibile, 
active lichide, active reale negrevate, 
linii de credit, şi orice alte mijloace 
financiare suficiente pentru a face 
față unui flux estimat de numerar de 
producţie pentru contract, care să nu 
fie mai mic decât echivalentul a 80% 
din suma totală a valorilor loturilor 
ofertate, ţinând cont şi de 
angajamentele ofertantului în alte 
con tra ct e; 
- ofertantul trebuie să prezinte, în 
oferta sa, dovezi că acesta va fi 
reprezentat de un agent în ţară şi 
dovezi despre existenţa unor ateliere 
de service care să fie agreate de către 
producător şi de către Registrul Auto 
Român (RAR), pentru toate vehiculele 
ofertate, ateliere amplasate la o 
distanță de maximum 30 km de 
municipiul laşi. 


Apele uzate. Autoepurarea şi epurarea acestora 


Apele uzate provin din încărcarea apei din 
natură cu materiale şi substanţe care îi 
modifică indicatorii de calitate, o poluează. 
Apa se încarcă cu materii poluante, 
devenind uzată prin utilizarea ei de către 
om, în cele mai diverse scopuri practice şi 
prin contactul apelor meteorice (ploaie, 
zăpadă) cu produse ale activităţii umane, 
care se găsesc în aer şi pe sol. În primul caz, 
întrucât domeniile de folosire a apei 
îmbracă cele mai diverse forme (apă 
potabilă, alimentarea cu apă a industriei, 


alimentarea cu apă a agriculturii, 
piscicultură, scopuri urbanistice şi de 
agrement), posibilitățile de poluare a 
acesteia sunt foarte mari. Cantităţile cele 
mai mari de apă uzată provin din unităţile 
industriale. Astfel, pentru obţinerea unei 
tone de hârtie rezultă circa 100 — 200 m'de 
ape uzate; pentru o tonă de cauciuc, 
150m;; pentru prelucrarea unei tone de 
fructe rezultă circa 10 - 20m' de apă uzată. 
Dar şi apa uzată care provine din consumul 
casnic (respectiv apa menajeră) este în 
cantitate destul de mare. Există studii care 
scot în evidenţă faptul că în unele zone 
această pondere este destul de mare, 
având în continuare tendinţe de creştere. 
Acest lucru a determinat o serie de 
specialişti să efectueze diverse studii din 
care să reiasă dacă se justifică acest 
consum sau nu, având în vedere resursele 
limitate de apă, obligând astfel la 
economisirea acesteia. Referindu-ne strict 
la ţara noastră, s-a constatat că într-un un 
cartier neindustrializat din Bucureşti se 
consumă un debit de circa 0,35 
m-/locuitor/zi. De asemenea, nu trebuie 

trecut cu vederea faptul că apele 
meteorice dizolvă în timpul ploii diverse 
gaze toxice din aer (oxizi de sulf, azot, 
amoniac etc.) sau se încarcă cu tot felul de 
pulberi care conţin oxizi metalici, 
gudroane sau alte substanţe care, uneori 
pot influența ireversibil calitatea apei. 
Apele de ploaie sau cele rezultate din 
topirea zăpezilor se pot impurifica în 
timpul şiroirii lor la suprafaţa solului, ca 
urmare a contactului cu diverse produse 
ale activității umane (deşeuri menajere, 
industriale, pesticide etc.). Astfel, între 
apele uzate şi mediul înconjurător în care 
acestea sunt deversate se stabileşte o 
relație bilaterală: prin impurităţile pe care 
le conţin apele uzate acționează asupra 
mediului înconjurător, de cele mai multe 
ori în sens negativ, iar acesta, la rândul său, 
contribuie la înlăturarea poluanților din 
apă (este vorba de procesul de 
autoepurare a apei). Receptorii folosiți în 
mod obişnuit pentru evacuarea apelor 
uzate colectate prin rețelele de canalizare 
sunt cursurile de apă de suprafaţă, lacurile 
sau marea (pentru activităţile de litoral) şi, 
mai rar, straturile permeabile subterane 
adânci şi solul pentru irigații şi infiltraţii. 


Păstorel Grigore 


Dizolvarea sindicatului ApaVital 


Dizolvarea Sindicatului ApaVital se 
poate face prin hotărârea Adunării 
Generale Extraordinare convocată în 
acest scop. În acest caz, cvorumul este 
întrunit dacă sunt prezenţi minim 3/4 din 
numărul de delegaţi cu drept de vot. 
Adunarea Generală hotărăşte cu 2/3 din 
numărul de voturi valabil exprimate. În 
cazul în care la prima convocare nu s-a 
întrunit cvorumul, se repetă convocarea 
pentru peste minim 10 zile (maxim 15 
zile). Toate operațiunile de dizolvare a 
Sindicatului sunt efectuate de o Comisie 
de Dizolvare, numită de Adunarea 
Generală Extraordinară. Comisia va 
întocmi o documentaţie referitoare la 
distribuirea sau transmiterea sau (după 
caz) lichidarea patrimoniului 
Sindicatului, conform celor stabilite de 
Adunarea Generală Extraordinară. În 
cazul încetării activităţii, fără să se fi 
adoptat vreo hotărâre cu privire la 
patrimoniul Sindicatului, membrii 
acestuia au dreptul de a se adresa 
justiţiei, conform prevederilor Legii 
nr.54/2003 art. 38 alin.2. 


Dispoziţii finale şi tranzitorii 

Sindicatul ApaVital are dreptul de a- 
şi elabora reglementări proprii, de a-şi 
alege liber reprezentanţii, de a-şi 
organiza întreaga activitate şi gestiune, 
precum şi de a-şi formula şi derula 
programe proprii de acţiune. 
Autorităţilor publice le sunt interzise 
orice intervenţii de natură a limita sau 
întrerupe exercitarea acestor drepturi. 
Sindicatul ApaVital nu poate fi dizolvat şi 
nu i se poate întrerupe (suspenda) 
activitatea în baza unor acte de dipoziție 
ale organelor Administraţiei de Stat. 

Sindicatul ApaVital are sigla, 
ştampila, insigna şi alte semne proprii, 
conturi bancare, B.V.C propriu. 
Patrimoniul Sindicatului ApaVital este 
indivizibil si netransmisibil între membrii 
săi pe toată durata existenţei sale. 
Sindicatul ApaVital exercită asupra 
patrimoniului atributele dreptutului de 
proprietate, posesia şi folosinţa, cu toate 
consecințele ce decurg din aceasta. Din 
organele de conducere colectivă a 
Sindicatului fac parte angajaţi ai SC 
ApaVital SA IAşi, membrii ai Sindicatului 
ApaVital laşi, indiferent de profilul 


activităţii, fără cazier şi care au minim un 
an vechime în sindicat. Nu pot ocupa 
funcţii de conducere: directorul 
general, 
directorul de producţie, contabilul sef, 
inginerii şefi de exploatare. Prezentul 
statut a fost adoptat în Adunarea 
Generală a Sindicatului ApaVital laşi 
desfăşurată în data de 15 februarie 2010. 


directorul economic, 


Ing. Gheorghe Rusu 
Sindicatul ApaVital SA laşi 


Caseta 


Redacţiei 


Redacţia: Doru Crăciun-Başchir, 
Păstorel Grigore, Lucian Ciofu, Orest 
Trofin, Elena Lăcătuşu, Vicu Grasu, 
Rozica Casian, loana Dăscălescu, 
Daniela Reuţ, Gheorghe Rusu. 

Editor: loan Savin 
(ion.savinQapavital.ro) 


Aşteptăm cu interes opinii, propuneri, 
sugestii şi materiale pentru revista Info 
Apape adresa Biroului Relaţii Publice! 


InfoApa, Numărul 73, Martie 2011 


Hepatitele cronice 


Hepatita cronică 
reprezintă o 
inflamație a 
ficatului, care 
într-o perioadă 
de timp de cel 
puţin 6 luni nu 
manifestă nici o 
tendinţă 
morfologică, funcţională şi clinică la 
remisiune. Ca în orice proces 
inflamator cronic, în mecanismul de 
cronicizare a hepatitei 
interacționează două categorii de 
factori: factori de agresiune şi factori 
de reacţie a organismului la 
agresiune. 

e Factori de agresiune - 
virusuri( B, C, D etc.), toxice 
profesionale şi neprofesionale, alcool. 

e Factori de reacţie ai 
organismului - acesta reacționează la 
orice tip de agresiune printr-un 
proces de fibroză, care distruge 
structura normală a ficatului şi, în 
timp, duce la instalarea cirozei - o 
boală cu caracter ireversibil. 


Clasificarea hepatitelor cronice 

e Hepatite cronice virale - prin 
cronicizarea hepatitelor acute date 
devirusuri 


° Hepatite cronice toxice - 
toxice profesionale sau 
neprofesionale - medicamente, 
alcool 

e Hepatite cronice reactive — 
care apar în cursul unor afecțiuni 
cronice, spre exemplu reumatisme 
cronice degenerative etc. 

e Hepatite cronice autoimune, 
în cazul unor boli autoimune 


Clasificarea clinică a hepatitelor 
cronice 

e Hepatita cronică persistentă — 
sindrom astenic - stare de oboseală 
accentuată, sindrom dispeptic 
nespecific - grețuri, balonări după 
mese, gust amar în gură matinal. 

e Hepatita cronică activă - 
reprezintă o formă clinică cu evoluţie 
agresivă care poate lua aspecte 
clinice variate dominate de astenie 
marcată, scădere ponderală, balonare 
abdominală, durere în hipocondrul 
drept, imediat sub coaste. Uneori 
bolnavii pot fi icterici, cu ficatul mărit 
de volum, dureros şi uneori cu 
mărirea de volum a splinei - durere în 
hipocondrul stâng, imediat sub 
coaste. 

Din punct de vedere a analizelor de 
laborator, apar modificări ale 

transaminazelor - TGP, TGO, care sunt 
crescute față de valorile normale, 
arătând o distrugere a celulelor 
ficatului. Hepatitele cronice pot 
evolua spre ciroză dacă nu sunt 
tratate corect. 


Tratamentul în hepatitele cronice 
1. Alimentaţia dietetică are o 
importanţă deosebită, depăşind-o pe 
cea a multor factori medicamentoşi. 
Regimul alimentar trebuie să fie 
moderat hipercaloric, hiperproteic, 
hipolipidic, fiind permise zaharurile 
dar fără a exagera cu acestea. Sunt 
permise carnea de vită, de pasăre şi 
de peşte alb, ouă, lapte, brînzeturi 
slabe nefermentate, făinoase, 
legumele, fructele, unt proaspăt. Se 
vor evita prăjitul, reîncălzitul, 
conservele, tocăturile, rântaşurile, 
condimentele şi se preferă grătarul, 
fiertul, coptul. Alcoolul va fi interzis cu 
desăvârşire. 

2. Medicația hepatoprotectoare - 
preparate care conţin silimarină, 
esențiale, arginină buvabilă, Liv 52, 
hepatoprotectetc. 

Menţionez că o importanţă maximă o 
are regimul de viață - evitarea 
alcoolului, fumatului, odihnă 
suficientă, evitarea automedicaţiei 
(fără sfatul unui medic), alimentaţie 
de protecţie hepatică. 


Dr. Daniela Reut 


Bătălia pentru apa Iaşilor 
XII. Oferte, oferte... (1872-1887) 


În şedinţa din 8 ianuarie 1874, Consiliul 
Tehnic al Ministerului de Interne, 
examinând proiectul înaintat de către 
Primăria laşi, respinge această convenţie 
considerând că se pot diminua cu cca 1 
milion de lei costurile lucrărilor. În 
schimb, la 29 mai Adunarea Deputaţilor a 
votat legea prin care se autoriza comuna 
laşi să contracteze un împrumut de 
3.500.000 lei „pentru acoperirea 
cheltuielilor trebuitoare la construirea 
unei uzine hidraulice spre a procura 
oraşului laşi apa trebuitoare”. Această 
lege a fost votată în Senat la 30 mai 1874. 
După alegerile din 1874, Consiliul 
Comunal fiind schimbat, ideea 
alimentării cu apă din râul Prut este 
abandonată, renunţțându-se la 
împrumutul prevăzut. La 25 iulie 1874 


Alexandru Gr. Şuţu, ca reprezentant al 
companiei engleze „Dimsdale et Comp” 
din Londra, înaintează Primăriei un 
„Prospect pentru alimentarea cu apă a 
oraşului laşi” solicitând concesionarea pe 
45 de ani a distribuţiei apei în oraş. 
Compania se angaja să furnizeze zilnic 
6.000 mc,„apă potabilă de izvoară sau apă 
potabilă cu excluziunea apelor Bahluiului 
şi Jijiei şi de apă stătătoare” În al şaselea 
an al concesiunii, debitul urma să fie 
majorat la aproape 7.500 mc/zi. În cazul 
utilizării apei de Prut, se angaja „a lua apa 
în sus de Sculeni şi a o filtra prin sistemul 
englez a filtrațiunilor mari”. Lucrările 
trebuiau terminate în doi ani, începând 
de la data aprobării de către Minister. 
Această propunere nu a fost acceptată 
deoarece contractul cu D. Monnier nu 
fusese reziliat. La 30 august 1874, 
arhitectul Fragneau, în numele casei „G. 
Eiffel et Comp” propunea realizarea unei 


aducţiuni a 3.000 mc apă potabilă, în 
schimbul concesionării pe 40 de ani a 
distribuţiei apei în laşi. Se prevedea 
săparea unor puțuri, pe terenurile situate 
în faţa gărei de mărfuri (linie Austriacă)”, 
pânza freatică principală fiind la o 
adâncime de 120 m. Pentru un debit de 
6.000 mc/zi, concesionarul se oferea să 
realizeze o aducțiune din râul Prut. Nici 
această ofertă nu a fost realizată. (va 
urma) 


(extras din volumul “Lungul drum al 
apei pentru laşi”, autori Nicolae Peiu şi 
Dionisie Simionescu) 

